રવિવારના રોજ રાષ્ટ્રપતિ પ્રણવ મુખર્જીને સાંસદો તરફથી વિદાય આપવામાં આવી હતી. સંસદના સેન્ટ્રલ હોલમાં આ માટે વિદાય સમારંભનું આયોજન કરવામાં આવ્યું હતું. પ્રણવ મુખર્જીના રાષ્ટ્રપતિ તરીકેના કાર્યકાળમાં હવે માત્ર એક-બે દિવસનો સમય બચ્યો છે, નવા રાષ્ટ્રપતિ રામ નાથ કોવિંદ 25 જુલાઇના રોજ શપથ લેનાર છે. રાષ્ટ્રપતિના આ વિદાય કાર્યક્રમમાં લોકસભા સ્પીકર સુમિત્રા મહાજને સાંસદો અને અન્ય હાજર મહેમાનોનું સંબોધન કર્યું હતું.